Frañsez Kervella - Wikipedia

# Frañsez Kervella

### Diwar Wikipedia, an holloueziadur digor

Frañsez Kervella, François-Marie Kervella en marilh ar boblañs, ganet en Dirinonn en 1913, marv en Lannuon en 1992. Anavet eo ivez dindan e anv-pluenn Kenan Kongar. Douarour eo ha skrivagner brezhonek, anavet eo dreist-holl evel yezhadurour brezhonek. Er gelaouenn Gwalarn e kemeras perzh.

## [kemmañ] Bugaleaj ha yaouankiz

Ur minor deus ar stad eo. Savet eo bet en ur familh baour na gomze ken nemet brezhoneg. Goude studioù war ar skiantoù e teu da vezañ douarour hag ez a d'ober enklaskoù en Afrika (Gabon hag Aod an Olifant).

## [kemmañ] Eil brezel bed

Da heul an dekred kemenn divodañ ar Parti National Breton d'an 20vet a viz Here 1939 eo preizhet e levraoueg.

En 1940 e kemer perzh en Bretonische Regierung en Berlin. Evit goût hiroc'h

Kemer a ra perzh en adreizh an doare-skrivañ peurunvan en 1941. Ezel eo en Framm Keltiek Breizh en 1942.

## [kemmañ] Goude ar brezel

Eurediñ a ra Yvette Le Dret (Ivetig an Dred-Kervella) en 1947. Asambles gant e bried eo en em lakaet da vat da gas ar brezhoneg war-raok : Kenlabourat a ra gant lies kelaouennoù, e-barzh Barr-Heol hag Al Liamm. Bugale : Riwanon Kervella, Divi Kervella.

## [kemmañ] Embannadennoù

- Yezhadur bras ar brezhoneg Skridoù Breizh - Ar Baol. 1947, Al Liamm, 1976, 1995. Sellet e vez ouzh an oberenn-mañ evel unan deus gwellañ yezhadurioù bet skrivet biskoazh, abalamour ma'z eo displeget ar brezhoneg dre ar munud.
- Ar c'havr hag he givri bihan, hervez Grimm Al Liamm. (troidigezh) 1961.
- Diazezoù ar sevel gwerzioù. Brest. Al Liamm - Brest. 1965.
- Gerioù diazez ar brezhoneg. Hor Yezh - Brest. 1969.
- Méthode nouvelle de breton = Hent nevez d'ar brezhoneg. Hor Yezh : Al Liamm - Brest. 1971.
- An nadozig vurzhudus. Al Liamm. 1976. gant Roger Judrin, troet gant Kenan Kongar
- Yezhadur. Hor Yezh - Lesneven. 1979. (gant Jean-Yves Urien, Yann Desbordes)
- An den etre an anken hag an ankoù etre an neñv hag an ifern, gwelet a-dreuz darn eus ar c'hantikoù. Hor Yezh - Lesneven. 1981
- Barzhonegoù. Al Liamm - Brest. 1982. Embannet a-dammoù e-barzh : "Gwalarn", 1933-1944
- Nouvelle méthode de breton = Hent nevez d'ar brezhoneg. Ouest-France - Rozahon. 1984. skeud. gant Erwan Kervella, 1993, 1997
- Dindan gouriz ar bed (e Bro an okoume). Mouladurioù Hor Yezh - Lesneven. 1985.
- An ti e traoñ ar c'hoad : eñvorennoù bugaleaj. Mouladurioù Hor Yezh - Lesneven. 1990.
- Skridoù Frañsez Kervella. Al Liamm. 1993. Notennoù ha pennadoù skrivet gant Frañsez Kervella etre 1930 ha 1941. kinniget gant Per Denez

Adtapet diwar "http://br.wikipedia.org../../../f/r/a/Fra%C3%B1sez_Kervella_0231.html"

Rummadoù ar bajenn: Tud | Tud dibar Breizh | Yezhadurourien | Yezhoniezh Breizh | Skrivagnerien vrezhonek | Skrivagnerien Breizh | Ganedigezhioù 1913

##### Views

- Pennad
- Kaozeadenn
- Stumm a-vremañ pe stumm red

##### Kemer perzh

- Skoazell
- Porched ar gumuniezh
- Tavarn
- Roadoù

##### Klask